ครั้งมี พสพ กับเเฟนประมาน 11สิงหา เเล้วถุงยางแตกเลยซื้อยคุมฉุกเฉินมากิน หลังจาก5วันถัดไปมีเลือดคล้ายประจำเดือนออกมาก แล้วมีประจำเดือนออกมาวันที่28สิงหา-วันที4กัน เเล้วมามี พสพ กับแฟนครั้งที่สองวันที่ 6กันยาประมา ตี4 ไม่ได้ป้องกัน ไม่เเน่ใจว่าหลังนอกหรือใน เลยซื้อยาคุมฉุกเฉินมากินในเช้าที่7กันยา เวลา8โมงเช้า จนจะครบสองอาทิตเเล้วไม่มีประจำเดือนออกมาเลย คะ ทำไงดี
สวัสดีค่ะ การทานยาคุมฉุกเฉินไปในวันที่ 11 ส.ค. และหลังจากนั้น 5 วัน ได้มีเลือดออกมา เลือดดังกล่าวก็น่าจะเป็นผลข้างเคียงของยาคุมฉุกเฉินได้ค่ะ และหากได้มีประจำเดือนมาแล้วในวันที่ 28 ส.ค. - 4 ก.ย. ก็แสดงว่าไม่ได้มีการตั้งครรภ์เกิดขึ้นจากการมีเพศสัมพันธ์ในวันที่ 11 ส.ค. ค่ะส่วนการมีเพศสัมพันธ์ในวันที่ 6 ก.ย. แล้วได้ทานยาคุมฉุกเฉินไปภายในไม่เกิน 12 ชั่วโมงหลังจากที่มีเพศสัมพันธ์ ยาคุมฉุกเฉินก็จะช่วยป้องกันการตั้งครรภ์ได้ประมาณ 95%สำหรับเลือดที่เป็นผลของยาคุมฉุกเฉินนั้น ไม่จำเป็นต้องเกิดขึ้นก็ได้ แม้จะเคยมีเลือดออกมาแล้วจากการทานยาครั้งก่อน ทั้งนี้ การที่ไม่มีเลือดออกมา ก็ไม่ได้หมายความว่าจะต้องมีการตั้งครรภ์เกิดขึ้นแต่อย่างใดค่ะดังนั้น ควรรอให้ถึงกำหนดที่ประจำเดือนจริงๆ ควรจะมาเสียก่อน คือถึงวันที่ 28 ก.ย. หากประจำเดือนไม่มา จึงค่อยตรวจหาการตั้งครรภ์ดูค่ะหากจะมีเพศสัมพันธ์บ่อยๆ ก็ไม่ควรทานยาคุมฉุกเฉินเป็นประจำ เพราะจะมีผลต่อการทำงานของรังไข่ ทำให้มีเลือดออกผิดปกติ และประจำเดือนมาผิดปกติได้ อีกทั้งประสิทธิภาพของยาคุมฉุกเฉินก็ไม่ถือว่าดีมากนักเมื่อเทียบกับวิธีอื่นๆ เช่น ยาเม็ดคุมกำเนิด ยาฉีดคุมกำเนิด แผ่นแปะคุมกำเนิด เป็นต้น ซึ่งวิธีเหล่านี้ จะช่วยป้องกันการตั้งครรภ์ได้มากกว่า 99% ในขณะที่ยาคุมฉุกเฉินจะช่วยป้องกันการตั้งครรภ์ได้ประมาณ 58%-95% ค่ะ